Go be go na le kgoši e nngwe ya Siria yeo e bego e dula e elwa le Baisiraele. Leina la yona e be e le Bene-hadada. Eupša nako le nako ge Bene-hadada a be a tlo hlasela Baisiraele, Elisha o be a tsebiša kgoši ya Isiraele ka seo. Seo se be se thuša kgoši ya Isiraele go phologa. Ka gona Bene-hadada o ile a tla ka polane ya gore a sware Elisha. O ile a kwa gore Elisha o motseng wa Dothane, ka gona a romela mašole a gagwe gore a yo mo swara. 14 Re ka dira’ng gore re thabele go hlankela Jehofa ka mo go oketšegilego? Se sengwe sa dilo tšeo re ka di dirago ke go ipeela dipakane. Ge e ba o sa le mofsa, naganišiša ka go diriša bophelo bja gago tirelong ya Jehofa. Ke ka baka la’ng o sa dire nyakišišo ka dikgatišong tša rena ka mehuta e fapafapanego ya tirelo ya nako e tletšego? O ka kgetha e nngwe ya tšona gore e be pakane ya gago. * (Bona mongwalo wa ka tlase.) Boledišana le ba bangwe bao ba hlanketšego Jehofa ka nywaga e mentši tirelong ya nako e tletšego. Ge e ba o diriša bophelo bja gago go hlankela Jehofa, o tla hwetša tlwaetšo ya bohlokwa. Phihlelo yeo e tla go thuša go hlankela Jehofa lefaseng le lefsa.